উৎপল চট্টোপাধ্যায়
উৎপল চ্যাটার্জি pronunciation</img> pronunciation(জন্ম ১৩ জুলাই ১৯৬৪) একজন প্রাক্তন ভারতীয় ক্রিকেটার। তিনি একজন বাঁহাতি স্পিনার এবং লো অর্ডার ব্যাটসম্যান ছিলেন। তিনি ভারতের কলকাতার শ্যামবাজার এভি স্কুল এবং কলকাতা বয়েজ স্কুলে প্রাথমিক শিক্ষা লাভ করেন। তিনি বাংলার হয়ে ঘরোয়া ক্রিকেট খেলেছেন এবং ১৯৯৫ সালে ভারতের হয়ে তিনটি একদিনের আন্তর্জাতিক খেলেছেন। তিনি বাংলার একমাত্র ক্রিকেটার যিনি ৫০০ টিরও বেশি প্রথম শ্রেণীর উইকেট তুলেছেন। ১৯৯৯-২০০০ এর রঞ্জি ট্রফি মৌসুমে তিনি ৫২ উইকেট তুলেছিলেন। তিনি ২০০৪ সালে ৫০৪টি প্রথম শ্রেণীর উইকেট নিয়ে অবসর গ্রহণ করেন। ৪ সেপ্টেম্বর ২০০৮ সাল থেকে তিনি বাংলা ক্রিকেট দলের প্রধান কোচ ছিলেন।